2013.gada 8.oktobrī Noteikumi Nr. 1055

Rīgā (prot. Nr. 52 6.§)

**Grozījumi Ministru kabineta 2010.gada 21.septembra noteikumos Nr.899 "Likuma "Par iedzīvotāju ienākuma nodokli" normu   
piemērošanas kārtība"**

Izdoti saskaņā ar

likuma "Par iedzīvotāju ienākuma nodokli"

3.panta trešās daļas 12.punkta "a" apakšpunktu,

9.panta pirmās daļas 16. un 17.punktu, 10.panta

pirmās daļas 4.punktu, 11.panta trešās daļas

15.punktu, 17.panta vienpadsmitās daļas 2.punktu,

38.panta otro daļu un 39.pantu

1. Izdarīt Ministru kabineta 2010.gada 21.septembra noteikumos Nr.899 "Likuma "Par iedzīvotāju ienākuma nodokli" normu piemērošanas kārtība" (Latvijas Vēstnesis, 2010, 156.nr.; 2012, 203.nr.; 2013, 168.nr.) šādus grozījumus:

1.1. aizstāt 28., 29., 31. un 32.punktā skaitli un vārdu "300 latu" (attiecīgā locījumā) ar skaitli un vārdu "426,86 *euro*";

1.2. aizstāt 35.punktā skaitli un vārdu "2000 latu" ar skaitli un vārdu "2845,74 *euro*";

1.3. aizstāt 43.punktā vārdus un skaitļus "kas noteikta 0,03 latu apmērā par katru nobraukto kilometru, bet ne vairāk kā 40 latu mēnesī" ar vārdiem un skaitļiem "kas noteikta 0,04 *euro* apmērā par katru nobraukto kilometru, bet ne vairāk kā 57 *euro* mēnesī";

1.4. aizstāt 44.1.apakšpunktā vārdus "pieci lati" ar skaitli un vārdu "septiņi *euro*";

1.5. aizstāt 53.punktā skaitli un vārdu "1000 latiem" ar skaitli un vārdu "1425 *euro*";

1.6. aizstāt 118.7.apakšpunktā skaitli un vārdu "500 latiem" ar skaitli un vārdu "3000 *euro*";

1.7. izteikt 1.pielikuma 1.piemēru šādā redakcijā:

"1. Darba devējs saskaņā ar apdrošināšanas līgumu, kas noslēgts par laikposmu no marta līdz nākamā gada februārim, martā par darbinieku samaksājis veselības apdrošināšanas prēmiju 500 *euro* apmērā (maksājuma kopsumma par gadu). Darbinieka darba samaksas apmērs visos taksācijas gada mēnešos kopā ir 4800 *euro* jeb vidēji 400 *euro* mēnesī. Darbinieks nav iesniedzis darba devējam algas nodokļa grāmatiņu, līdz ar to no ienākumiem, no kuriem jāietur algas nodoklis, netiek atskaitīts neapliekamais minimums.

10 % no bruto darba samaksas gadā ir 480 *euro*. Apdrošināšanas prēmijas maksājuma pārsnieguma summa gadā ir 20 *euro* (500 – 480 = 20).

Aprēķinot algas nodokli un valsts sociālās apdrošināšanas obligātās iemaksas, bruto darba algai pieskaita apdrošināšanas prēmijas maksājuma pārsnieguma summu: 400 + 20 = 420.

Valsts sociālās apdrošināšanas obligātās iemaksas jāaprēķina un jāveic no 420 *euro*, t.i., no aprēķinātās algas un pārsnieguma kopsummas:

(11 % no 420) + (24,09 % no 420) = 46,20 + 101,18 = 147,38.

Tādējādi arī no pārsnieguma summas aprēķina valsts sociālās apdrošināšanas obligātās iemaksas:

(11 % no 20) + (24,09 % no 20) = 2,2 + 4,82 = 7,02.

Algas nodoklis 22 % apmērā jāaprēķina no 373,80 *euro* (alga 400 *euro* + apdrošināšanas prēmijas maksājuma pārsnieguma daļa 20 *euro* – valsts sociālās apdrošināšanas obligāto iemaksu darba ņēmēja daļa 46,20 *euro*):

22 % no 373,80 = 82,24.

Tādējādi no pārsnieguma summas aprēķina un ietur algas nodokli 3,9 *euro* apmērā:

22 % no (20 – 2,2) = 22 % no 17,80 = 3,92.

Veicot algas nodokļa un valsts sociālās apdrošināšanas obligāto iemaksu aprēķinu par konkrēto taksācijas periodu, piemēro aktuālās – attiecīgajā taksācijas gadā likumā "Par iedzīvotāju ienākuma nodokli" un likumā "Par valsts sociālo apdrošināšanu" noteiktās – likmes.";

1.8. aizstāt 1.pielikuma 2. un 3.piemērā vārdu "lats" (attiecīgā locījumā) ar vārdu "*euro*";

1.9. izteikt 1.pielikuma 4. un 5.piemēru šādā redakcijā:

"4. Ja darbinieks ir stājies darba attiecībās ar darba devēju četrus mēnešus pēc dzīvības (bez līdzekļu uzkrāšanas), veselības vai nelaimes gadījumu apdrošināšanas līguma noslēgšanas, kura darbības laiks ir viens gads, darba devēja veiktie apdrošināšanas prēmiju maksājumi nedrīkst būt lielāki par 284,57 *euro* (284,57 = 8/12 x 426,86).

5. Darba devējs taksācijas gada decembrī par darbinieku samaksājis veselības apdrošināšanas prēmijas summu par taksācijas gada decembri un par nākamā taksācijas gada trijiem mēnešiem. Apdrošināšanas līgums stājies spēkā ar decembri. Samaksātā prēmijas summa decembrī ir 426,86 *euro*, bet par nākamā gada 11 mēnešiem – 1280,58 *euro*. No darba devēja veiktajiem veselības apdrošināšanas prēmijas maksājumiem uz taksācijas gadu attiecas 142,29 *euro* (1707,44 : 12 x 1 = 142,29). Pārējo maksājumu daļu (1565,15 *euro*) darba devējs grāmato kā nākamo periodu maksājumu un ņem vērā, nosakot darbinieka apliekamo ienākumu nākamajā taksācijas gadā.";

1.10. aizstāt 2.pielikumā vārdu "lats" (attiecīgā locījumā) ar vārdu "*euro*";

1.11. aizstāt 4.pielikuma tabulas 12. un 14.ailē apzīmējumu "Ls" ar apzīmējumu "EUR";

1.12. aizstāt 5.pielikumā vārdu "lats" (attiecīgā locījumā) ar vārdu "*euro*";

1.13. aizstāt 6.pielikuma III sadaļas 2. un 5.ailē apzīmējumu "LVL" ar apzīmējumu "EUR";

1.14. aizstāt 6.pielikuma V sadaļā vārdu "latu" ar vārdu "*euro*" un apzīmējumu "LVL" ar apzīmējumu "EUR";

1.15. izteikt 8.pielikumu šādā redakcijā:

"8.pielikums

Ministru kabineta

2010.gada 21.septembra

noteikumiem Nr.899

**Likuma 17.1 panta trešās un ceturtās daļas piemērošanas piemēri**

1. Personāla iznomātājs iesniedz personāla nomniekam dokumentāri apliecinātu informāciju par šādu personu darba samaksu:

1) Anna Ozoliņa (personas kods 101080-XXXXX, Latvijas Republika, Rīga), 400,00 *euro* mēnesī;

2) Jānis Bērziņš (personas kods 011070-XXXXX, Latvijas Republika, Rīga), 300,00 *euro* mēnesī;

3) Juris Vītoliņš (personas kods 011175-XXXXX, Latvijas Republika, Rīga), 200,00 *euro* mēnesī.

Annas Ozoliņas mēneša apliekamais ienākums ir 259,64 *euro* (400 – 35,09 % (11 % darba ņēmēja valsts sociālās apdrošināšanas obligātās iemaksas un 24,09 % darba devēja valsts sociālās apdrošināšanas obligātās iemaksas) = 259,64). Iedzīvotāju ienākuma nodoklis no Annas Ozoliņas mēneša darba samaksas ir 57,12 *euro* (22 % no 259,64).

Jāņa Bērziņa mēneša apliekamais ienākums ir 194,73 *euro* (300 – 35,09 % (11 % darba ņēmēja valsts sociālās apdrošināšanas obligātās iemaksas un 24,09 % darba devēja valsts sociālās apdrošināšanas obligātās iemaksas) = 194,73). Iedzīvotāju ienākuma nodoklis no Jāņa Bērziņa mēneša darba samaksas ir 42,84 *euro* (22 % no 194,73).

Jura Vītoliņa mēneša apliekamais ienākums ir 129,82 *euro* (200 – 35,09 % (11 % darba ņēmēja valsts sociālās apdrošināšanas obligātās iemaksas un 24,09 % darba devēja valsts sociālās apdrošināšanas obligātās iemaksas) = 129,82). Iedzīvotāju ienākuma nodoklis no Jura Vītoliņa mēneša darba samaksas ir 28,56 *euro* (22 % no 129,82).

2. Personāla iznomātājs iesniedz personāla nomniekam informāciju par triju personu mēneša darba samaksu 1500,00 *euro* apmērā. Šādā gadījumā katras personas mēneša apliekamais ienākums ir 324,55 *euro* ((1500 : 3) – 35,09 % (11 % darba ņēmēja valsts sociālās apdrošināšanas obligātās iemaksas un 24,09 % darba devēja valsts sociālās apdrošināšanas obligātās iemaksas) = 324,55). Iedzīvotāju ienākuma nodoklis no katra darbinieka mēneša darba samaksas ir 71,40 *euro* (22 % no 324,55).

Veicot algas nodokļa un valsts sociālās apdrošināšanas obligāto iemaksu aprēķinu par konkrēto taksācijas periodu, piemēro aktuālās – attiecīgajā taksācijas gadā likumā "Par iedzīvotāju ienākuma nodokli" un likumā "Par valsts sociālo apdrošināšanu" noteiktās – likmes.";

1.16. aizstāt 10.pielikumā vārdu "lats" (attiecīgā locījumā) ar vārdu "*euro*";

1.17. izteikt 12.pielikumu šādā redakcijā:

"12.pielikums

Ministru kabineta

2010.gada 21.septembra

noteikumiem Nr.899

**Latvijas Olimpiskās vienības sportistu ēdināšanas izdevumu normas**

**(diennaktī vienam cilvēkam)**

|  |  |  |  |
| --- | --- | --- | --- |
| Nr. p.k. | Sporta veids | Slodzes grupa | Norma (EUR) |
| 1. | Airēšana | spēka | 20,77 |
| 2. | Badmintons | izturības–spēka | 16,08 |
| 3. | Biatlons | spēka | 20,77 |
| 4. | Bobslejs: | | |
| 4.1. | bobslejs | spēka | 20,77 |
| 4.2. | skeletons | spēka | 20,77 |
| 5. | Bokss | spēka | 20,77 |
| 6. | Cīņa: | | |
| 6.1. | brīvā cīņa | spēka | 20,77 |
| 6.2. | grieķu–romiešu cīņa | spēka | 20,77 |
| 7. | Džudo | spēka | 20,77 |
| 8. | Galda teniss | izturības–spēka | 16,08 |
| 9. | Jātnieku sports | izturības–spēka | 16,08 |
| 10. | Kamaniņu sports | spēka | 20,77 |
| 11. | Kanoe: | | |
| 11.1. | kanoe | spēka | 20,77 |
| 11.2. | smaiļošana | spēka | 20,77 |
| 12. | Kērlings | tehniskais | 10,98 |
| 13. | Loka šaušana | tehniskais | 10,98 |
| 14. | Modernā pieccīņa | spēka | 20,77 |
| 15. | Paukošana | izturības–spēka | 16,08 |
| 16. | Pludmales volejbols | izturības–spēka | 16,08 |
| 17. | Riteņbraukšana: | | |
| 17.1. | BMX | spēka | 20,77 |
| 17.2. | kalnu riteņbraukšana | spēka | 20,77 |
| 17.3. | šosejas riteņbraukšana | spēka | 20,77 |
| 17.4. | treka riteņbraukšana | spēka | 20,77 |
| 18. | Slēpošana: | | |
| 18.1. | distanču slēpošana | spēka | 20,77 |
| 18.2. | frīstails | izturības–spēka | 16,08 |
| 18.3. | kalnu slēpošana | spēka | 20,77 |
| 18.4. | snovbords | izturības–spēka | 16,08 |
| 18.5. | tramplīnlēkšana | izturības–spēka | 16,08 |
| 18.6. | ziemeļu divcīņa | izturības–spēka | 16,08 |
| 19. | Slidošana: | | |
| 19.1. | ātrslidošana | izturības–spēka | 16,08 |
| 19.2. | daiļslidošana | izturības–spēka | 16,08 |
| 19.3. | šorttreks | izturības–spēka | 16,08 |
| 20. | Svarcelšana | spēka | 20,77 |
| 21. | Šaušana | tehniskais | 10,98 |
| 22. | Teikvondo | spēka | 20,77 |
| 23. | Teniss | izturības–spēka | 16,08 |
| 24. | Triatlons | spēka | 20,77 |
| 25. | Ūdenssports: | | |
| 25.1. | daiļlēkšana | izturības–spēka | 16,08 |
| 25.2. | peldēšana | spēka | 20,77 |
| 25.3. | sinhronā peldēšana | izturības–spēka | 16,08 |
| 26. | Vieglatlētika: | | |
| 26.1. | īsās distances | spēka | 20,77 |
| 26.2. | vidējās distances | spēka | 20,77 |
| 26.3. | garās distances | izturības–spēka | 16,08 |
| 26.4. | mešanas disciplīnas | spēka | 20,77 |
| 27. | Vingrošana: | | |
| 27.1. | batuts | izturības–spēka | 16,08 |
| 27.2. | mākslas vingrošana | tehniskais | 10,98 |
| 27.3. | sporta vingrošana | spēka | 20,77 |
| 28. | Zēģelēšana | spēka | 20,77" |

1.18. aizstāt 13.pielikuma 1., 2., 3. un 4.piemērā vārdu "lats" (attiecīgā locījumā) ar vārdu "*euro*";

1.19. aizstāt 13.pielikuma 5.piemērā vārdu "lats" (attiecīgā locījumā) ar vārdu "*euro*" un skaitļus un vārdus "3 240 latu (10 % no 2 400 = 240 un 25 % no 12 000 = 3 000)" ar skaitļiem un vārdiem "2 880 *euro* (10 % no 2 400 = 240 un 22 % no 12 000 = 2 640)";

1.20. aizstāt 13.pielikuma 6.piemērā vārdu "lats" (attiecīgā locījumā) ar vārdu "*euro*" un skaitļus un vārdus "2 740 latu (10 % no 2 400 = 240 un 25 % no 10 000 = 2 500)" ar skaitļiem un vārdiem "2 440 *euro* (10 % no 2 400 = 240 un 22 % no 10 000 = 2 200)".

2. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Finanšu ministra vietā –

labklājības ministre Ilze Viņķele